Nellies se sente help studente wat sukkel | Nelspruit Post
Nellies se sente help studente wat sukkel
Leerders van Hoërskool Bergvlam het Solidariteit Helpende Hand se Sente vir Studente-projek met oorgawe aangepak. Dit het behels dat elkeen van die skool se registerklasse ‘n blikkie met kleingeld moes vul.
Die geld is na Helpende Hand se studiefondssentrum geneem, waar dit gebruik sal word om behoeftige studente met hul studieonkostes by te staan. Volgens projekorganiseerder René du Preez, sal die sentrum elke rand wat ingesamel word, tot ‘n maksimum van R25 000 verdubbel. Die fondse sal gebruik word om behoeftige studente met hul studies te help.
‘n Maand nadat die Vlammies sente begin insamel het, is dit getel en die klas wat die meeste geld gehad het, die gr. 8F’s, is met heerlike Squeeza-koeldranke beloon. Die inisiatief is deur Solidariteit Nelspruit se Elsabé Aylward aan Bergvlam se skakelbeampte, Mandy Barnard, bekendgestel.
Barnard was baie beïndruk met die geesdrif waarmee die skool se leerlinge die geleentheid om ander te help, aangegryp het. Nelspruit Post het teen druktyd nog nie bevestig hoeveel geld in totaal ingesamel is nie.
Penryn scholars: Stars of the visual arts